สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 14 ส.ค.58
14 ส.ค. 2558

– เงินเยนอยู่ที่ระดับ 124.25 เยน/ดอลลาร์ จากตอนเช้าที่อยู่ที่ระดับ 124.40 เยน/ดอลลาร์
– เงินยูโรอยู่ที่ระดับ 1.1150 ดอลลาร์/ยูโร จากตอนเช้าที่อยู่ที่ระดับ 1.1143 ดอลลาร์/ยูโร
– ดัชนี SET ปิดวันนี้ที่ระดับ 1,413.92 จุด เพิ่มขึ้น 9.77 จุด หรือ 0.70% มูลค่าการซื้อขาย 35,437.82 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 2,013.50 ล้านบาท (SET+MAI)
 
– พล.อ.ประยุทธ์ จันทรืโอชา นายกรัฐมนตรีและหัวหน้าคณะรักษาความสงบแห่งชาติ (คสช.) เรียกประชุมทีมเศรษฐกิจของรัฐบาลเป็นการเร่งด่วนในช่วงเช้าวันนี้ เพื่อหารือเกี่ยวกับผลกระทบจากกรณีเงินหยวนอ่อนค่าลงอย่างหนักจากนโยบายของทางการจีน
– พล.อ.ฉัตรชัย สาริกัลยะ รมว.พาณิชย์ เปิดเผยว่า สัปดาห์หน้า (18 ส.ค.) นางอภิรดี ตันตราภรณ์ รมช.พาณิชย์ จะเชิญตัวแทนจากสภาหอการค้าแห่งประเทศไทย สภาอุตสาหกรรมแห่งประเทศไทย (ส.อ.ท.) กระทรวงการคลัง และธนาคารแห่งประเทศไทย (ธปท.) มาหารือ เพื่อประเมินถึงผลกระทบต่อภาคการส่งออกและเศรษฐกิจไทย ภายหลังจากที่ธนาคารกลางของจีนได้ประกาศปรับลดค่าเงินหยวนลง 3 ครั้งติดต่อกัน
– ศูนย์วิจัยกสิกรไทย ระบุว่า ปัจจุบันผลกระทบของการลดค่าเงินหยวนอาจจะยังไม่ส่งผลกระทบมากนักต่อทิศทางการส่งออกของไทยไปจีน และตลาดนักท่องเที่ยวจีนที่เข้ามายังไทย โดยผลกระทบเบื้องต้นต่อการส่งออกของไทยยังคงอยู่ในกรอบที่จำกัด
– นายวิศิษฐ์ องค์พิพัฒนกุล กรรมการ บมจ.ทรีนีตี้ วัฒนา (TNITY) และ กรรมการผู้จัดการ บล.ทรีนีตี้ กล่าวว่า ผลกระทบจากมาตรการปรับค่าเงินหยวนของทางการจีนในช่วงสั้น ค่าเงินหยวนมีโอกาสอ่อนค่าลงมากกว่าอัตราที่ประกาศไว้อย่างช้าๆ อาจนำไปสู่เงินทุนไหลออกในช่วงสั้น
– ศูนย์วิจัยเศรษฐกิจและธุรกิจ ธนาคารไทยพาณิชย์ (SCB EIC) ระบุว่า การเปลี่ยนแปลงนโยบายอัตราแลกเปลี่ยนของจีน ส่งผลให้ค่าเงินหยวนอ่อนค่าเป็นความเสี่ยงใหม่ที่กระทบต่อเศรษฐกิจเอเชีย  ขณะที่การส่งออกของไทยไปยังจีนอาจชะลอลงอีก แต่ผลกระทบในภาคการท่องเที่ยวมีจำกัด เนื่องจากราคาสินค้านำเข้าในรูปเงินหยวนจะเพิ่มสูงขึ้นจากค่าเงินหยวนที่อ่อนค่า ส่งผลให้ความต้องการสินค้าของจีนอาจลดลง
– ศูนย์วิจัยกสิกรไทย เผยผลสำรวจภาวะการครองชีพของครัวเรือนล่าสุดในเดือน ก.ค.58 ดัชนีภาวะเศรษฐกิจครัวเรือน (KR-ECI) อยู่ที่ 43.5 ลดลงจาก 43.8 ในเดือน มิ.ย.58 แตะระดับต่ำสุดในรอบ 12 เดือน และปรับลดลงต่อเนื่องตลอดช่วง 6 เดือนที่ผ่านมา
– นายจาง จี รัฐมนตรีช่วยว่าการกระทรวงการคลังจีน (MOC) เปิดเผยว่า การส่งออกของจีนมีแนวโน้มว่าจะกลับมาฟื้นตัวอย่างมีเสถียรภาพในปีนี้ พร้อมระบุว่าการร่วงลงอย่างหนักของยอดส่งออกในเดือนก.ค.ที่ผ่านมานั้น มีสาเหตุมาจากการเปรียบเทียบจากฐานที่สูงมาก
– รัฐสภากรีซลงมติให้ความเห็นชอบแผนปฏิรูปเศรษฐกิจภายใต้ข้อตกลงให้ความช่วยเหลือทางการเงินที่รัฐบาลกรีซทำไว้กับเจ้าหนี้แล้วในวันนี้ หลังจากที่นายอเล็กซิส ซิปราส นายกรัฐมนตรีกรีซ ประกาศเปิดประชุมสภาสมัยวิสามัญเมื่อวานนี้และมีการอภิปรายกันตลอดทั้งคืน
– สำนักงานสถิติแห่งชาติฝรั่งเศส (Insee) เปิดเผยว่า ผลิตภัณฑ์มวลรวมภายในประเทศ (GDP) ไม่มีการขยายตัวในไตรมาส 2 ปีนี้ ซึ่งตรงข้ามกับที่นักวิเคราะห์คาดว่าจะขยายตัว 0.2%
– สำนักงานสถิติแห่งชาติเยอรมนี (Destatis) เปิดเผยในวันนี้ว่า ผลิตภัณฑ์มวลรวมภายในประเทศ (GDP) ไตรมาส 2 ของเยอรมนี ขยายตัว 0.4% จากไตรมาสก่อนหน้า ซึ่งน้อยกว่าที่นักวิเคราะห์คาดการณ์ว่า จะขยายตัว 0.5%
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงอ่อนตัวลง 2 ดอลลาร์ฮ่องกง ปิดที่ระดับ 10,348 ดอลลาร์ฮ่องกง/ตำลึง เทียบเท่ากับ 1,116.49 ดอลลาร์สหรัฐ/ทรอยออนซ์ ลดลง 0.22 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/ 7.76 ดอลลาร์ฮ่องกง
 
ที่มา: สำนักข่าวอินโฟเควสท์